### Resume

Havneruten har løbende gennemgået planlægning og fysiske saneringer i henhold til [adresse] 2018-2030. Forvaltningen giver en orientering om status med planlægning og udbygning af Havneruten.

### Sagsfremstilling

Havneruten er en af [adresse] mest befærdede vejstrækninger, Det betyder, at der i myldretiden ofte opstår stor trængsel og kødannelse på ruten. Mobilitetsplan 2018-2030 - et visionskatalog omfatter en vejudvidelse på strækningen [adresse] - Windfelt-Hansens Gade - Østerbrograde. Den færdigetablerede strækning vil være med til at afhjælpe ovenstående udfordringer. Der er imidlertid et behov for at følge de trafikale udfordringer løbende, og tage fat på konkrete problemstillinger inden Havneruten når sin fulde udbygning.

Forvaltningen giver på udvalgsmødet en nærmere orientering om status på de trafikale udfordringer, planlægning og udbygning af Havneruten.

Orienteringen vil blandt andet indeholde sammenhængen med de nært forestående Banedanmark arbejder, udvidelse af Havneruten fra [adresse] til [adresse], nuværende trafikal problemstilling ved rundkørslen, linjevalgsrapport samt sammenhænge til det øvrige vejnet.

Banedanmark påtænker at starte deres del af anlægsarbejderne i december 2022, og disse vil forløbe frem til udgangen af 2024. Projektet omhandler selve brohævningen på [adresse] og en lokal udvidelse af vejanlægget til 4 spor omkring broen. Vejle Kommune skal forestå den nordligste del af udvidelse fra og med Nick Kristensen og til [adresse]. Denne etape afventer i hovedtræk færdiggørelsen af Banedanmarks projekt grundet meget kompliceret anlægslogistiske forhold omkring broarbejderne, hvor trafikken skal opretholdes i to spor. Den resterende strækning mod syd behandles i linjevalgsrapporten.

Rundkørslen ved [adresse] udgør en særskilt problematik på Havneruten, hvorfor der kan være behov for tiltag. Rundkørslen er i dag den største flaskehals på strækningen, og udviklingen af havneområderne og trafikkens generelle stigning gør at trængslen blot vil stige i omfang. En løsningen inden en eventuel havnetunnel kan være at ombygge rundkørslen til et signalanlæg. Et signalanlæg har generelt en større kapacitet, og det vil i højere grad være muligt at prioritere de ønskede trafikstrømme. Grundet banetekniske forhold er en sådan ombygning en proces som kræver involvering af Banedanmark og et sags- og anlægsforløb på minimum 1,5 år.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

En fremtidig forbedring af fremkommeligheden på Havneruten giver mindre trængsel på selve Havneruten samt på Dæmningen.

### Historik

Byrådet godkendte den 15. august 2018 punkt nr. 184, godkendelse af mobilitetsplan 2018-2030 - et visionskatalog.

Byrådet godkendte den 22. april 2020 punkt nr. 47, anlægsbevilling - opgradering af Havneruten - etape 1 - [adresse].

Teknisk udvalg godkendte den 9. marts 2021 punkt nr. 70, trafiksanering Havneruten ved [adresse] - opfølgning.

Byrådet godkendte den 10. marts 2021 punkt nr. 42, anlægsbevilling - trafiksanering, Havneruten.

Byrådet godkendte den 28. april 2021 punkt nr. 82, anlægsbevilling - udvidelse af bro,

[adresse] og vejdel. Her gives der anlægsbevilling til udvidelse af [adresse] fra broen og frem til [adresse].

Byrådet godkendte den 27. april 2022 punkt nr. 86, anlægsbevilling - analyser af ringvej nord og syd om Vejle samt Havneruten.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning,

Daniel Holst var fraværende.